2. ลักษณะการประกอบธุรกิจ

ประวัติความเป็นมาและการเปลี่ยนแปลงและพัฒนาการที่สำคัญ

บริษัท ไทย โอ.พี.พี. จำกัด (มหาชน) เริ่มจดทะเบียนเป็นนิติบุคคลเมื่อเดือนพฤษภาคม 2526
โดยมีทุนจดทะเบียนเริ่มแรก 25 ล้านบาท โดยมีวัตถุประสงค์เพื่อประกอบธุรกิจ
การผลิตผลิตภัณฑ์พลาสติกหรือเคลือบด้วยพลาสติกฟิล์มPolypropylene
หรือบรรดาผลิตภัณฑ์ที่ใช้ในการหีบห่อ รับพิมพ์สิ่งพิมพ์และวัสดุต่าง ๆ ที่ใช้ในการบรรจุหีบห่อสินค้า
ซึ่งนับว่าเป็นบริษัทแรกที่ได้รับการส่งเสริมการลงทุนในการผลิตฟิล์มชนิด Polypropylene
โดยเป็นการร่วมลงทุนของกลุ่มผู้ถือหุ้นของ หจก. เหรียญทองการพิมพ์ บริษัท ไทยอ๊อฟเซ็ท จำกัด
กลุ่มบริษัท พี.ประชุม จำกัด และบริษัท ฟิวส์ไทย จำกัด
ซึ่งได้เห็นความต้องการของตลาดในการใช้ฟิล์มชนิด Polypropylene ซึ่งบริษัท พี ประชุมจำกัด
และบริษัท ฟิวส์ไทย จำกัด นั้น
มีความสัมพันธ์ที่ดีกับโรงงานยาสูบมาเป็นเวลานานในขณะเดียวกันกับที่ หจก. เหรียญทองการพิมพ์
และ บริษัท ไทยอ๊อฟเซ็ท จำกัด เป็นบริษัทที่มีชื่อเสียงดีในกลุ่มธุรกิจการพิมพ์ และ การบรรจุภัณฑ์
มาเป็นเวลานานเช่นกัน การรวมตัวในครั้งนี้จึงก่อให้เกิดผลประโยชน์กับบริษัทฯ มาก
เพราะเป็นการรวมเอาจุดเด่นของกลุ่มผู้ถือหุ้นแต่ละกลุ่มมาไว้ด้วยกัน

ปี 2529 บริษัทฯ ได้เพิ่มทุนจดทะเบียนเป็น 30 ล้านบาทและได้เพิ่มขึ้นเป็น 50 ล้านบาท
ในเดือนตุลาคม 2533 พร้อมทั้งได้แปลงมูลค่าหุ้นจากเดิม เป็นหุ้นละ 10 บาท เพื่อเตรียมนำบริษัทฯ
เข้าเป็นบริษัทรับอนุญาตในตลาดหลักทรัพย์แห่งประเทศไทย

เดือนกุมภาพันธ์ 2534
บริษัทได้รับพิจารณาเข้าเป็นบริษัทจดทะเบียนในตลาดหลักทรัพย์แห่งประเทศไทย โดยเพิ่มทุน
10,000,000 บาท จำนวน 1 ล้านหุ้น เพื่อเสนอขายต่อประชาชนทั่วไป (Public Offering)
ในราคาหุ้นละ 62 บาท รวมเป็นทุนจดทะเบียนทั้งสิ้น 60,000,000 บาท โดยแบ่งเป็นหุ้นสามัญ
6,000,000 หุ้น มูลค่าหุ้นละ 10 บาท เรียกชำระเต็มมูลค่าหุ้นแล้ว

นับแต่นั้นมาบริษัทฯ จึงได้พัฒนาการประกอบธุรกิจเพื่อขยายตลาดอย่างต่อเนื่อง
จนมาเป็นผู้ผลิตแผ่นฟิล์มหลายชนิด โดยแผ่นฟิล์มที่ผลิตเพิ่มขึ้นได้แก่ แผ่น CPP FILM, LLDPE
FILM, METALIZED FILM นอกจากนี้ยังได้เพิ่มบริการรับพิมพ์บนแผ่นฟิล์ม รับพิมพ์บนฉลากสติ๊กเกอร์
ตลอดจนการผลิตหลอดลามิเนตเพื่อใช้บรรจุยาสีฟันเพิ่มเติมอีกด้วย และในปี 2540
ได้เพิ่มสายผลิตภัณฑ์ใหม่โดยเป็นตัวแทนจำหน่ายฟิล์มหด Clysar ซึ่งเป็น ฟิล์มหดชนิด Polyolefin
จากบริษัท Bemis สหรัฐอเมริกา เพื่อจำหน่ายฟิล์มชนิดนี้ในตลาดไทย
ซึ่งฟิล์มชนิดนี้มีคุณสมบัติพิเศษคือ ไม่ทำลายสิ่งแวดล้อม เนื่องจากเป็น Non-PVC
และมีคุณสมบัติที่ดีกว่า PVC หลายด้าน คือ มีความแข็งแรงของโมเลกุลฟิล์มที่ดีกว่า ใส เหนียว
ไม่เปราะแตกง่าย นำมาใช้ในลักษณะงานแพ็ครวมหน่วยสินค้าอุปโภค
บริโภคประเภทโรงงานอุตสาหกรรม ซึ่งฟิล์มดังกล่าวเป็นที่นิยมแพร่หลายในต่างประเทศ เช่น ยุโรป
เกาหลี ไต้หวัน และคาดว่าในอนาคตอันใกล้จะเป็นที่นิยมอย่างแพร่หลายในประเทศไทย

ปัจจุบันเป็นที่ทราบกันโดยทั่วไปว่าเทคโนโลยีทางด้านบรรจุภัณฑ์ได้เข้ามามีบทบาทในการดำเนินชีวิตประจำวันมากขึ้นเพราะทุกวงการอุตสาหกรรมจำเป็นต้องมีบรรจุภัณฑ์เป็นส่วนหนึ่งของผลิตภัณฑ์
ไม่ว่าจะเป็นเพื่อการขนส่งหรือการบรรจุสินค้าอุปโภคและบริโภคก็ตาม
ประกอบกับการพัฒนาทางด้านการออกแบบเพื่อให้ผลิตภัณฑ์ดูทันสมัยและมีรูปลักษณ์ที่โดดเด่นกว่าคู่แข่งในตลาดซึ่งมีการแข่งขันกันอย่างรุนแรงในปัจจุบัน
บริษัท ไทย โอ.พี.พี. จำกัด (มหาชน) ได้เล็งเห็นถึงความสำคัญของอุตสาหกรรมบรรจุภัณฑ์
ประกอบกับความเจริญก้าวหน้าทางอุตสาหกรรมในอนาคตของประเทศไทย บริษัทฯ
จึงได้เห็นโอกาสที่จะเข้ามามีส่วนร่วมในความสำเร็จและเป็นส่วนหนึ่งของการพัฒนาอุตสาหกรรมของประเทศไทย

การเปลี่ยนแปลงและพัฒนาการที่สำคัญ

ในปี2544ต่อเนื่องมาถึงปี2545 เป็นปีที่มีการเปลี่ยนแปลงที่สำคัญ ได้ดังนี้

1)  ได้ร่วมลงทุนในบริษัทร่วมที่ก่อตั้งและดำเนินการที่ประเทศเวียดนาม
    ในการผลิตและจำหน่ายผลิตภัณฑ์หลอดลามิเนต ที่เป็น 1ใน 4 ผลิตภัณฑ์หลักของบริษัทฯ
    โดยเริ่มมีรายได้ในปี2545 เป็นปีแรก

2)  ได้ให้บริการและจำหน่ายผลิตภัณฑ์ที่ไม่ได้ผลิตเองทั้งที่ผลิตภายในประเทศและนำเข้าจากต่างประเทศ
    ซึ่งต้องมีความพร้อมทั้งในด้านฝ่ายการตลาดและการขาย และฝ่ายสนับสนุนฯ
    การบริหารสินค้าคงคลัง Logistic เป็นต้น

3)  ได้ยกระดับคุณภาพมาตราฐานในการผลิตการบริการและการจำหน่าย
    ซึ่งถือเป็นการให้ความสำคัญของการจัดการด้านคุณภาพ(Quality
    Management)เพื่อให้สินค้าและบริการของบริษัทฯสนองตอบได้ตรงตามความต้องการของลูกค้า
    โดยบริษัทฯได้รับรองระบบคุณภาพมาตราฐาน ISO-9001 : 2000 ด้านผลิตและจำหน่าย
    ผลิตภัณฑ์พลาสติกฟิล์ม(Manufacturing and Distribution of Plastic Film and
    Packing Material(exclude stretch film)) และการผลิตสติ๊กเกอร์(Printing of
    Sensitive Label)เมื่อปลายปี2544 จากURS Thailand (United Register of
    System(Thailand) under process to our office in United Kingdom)

ในปี2545 บริษัทได้ให้ความสำคัญในการจัดการด้านคุณภาพ(Quality Management)อย่างต่อเนื่อง
ซึ่งจะถือว่าเป็นนโยบายหลักของบริษัทต่อไป
เพราะมาตราฐานเหล่านี้จะเป็นตัวชี้วัดที่แท้จริงในการวัดความสามารถในการแข่งขันที่แท้จริง

(1) การประกอบธุรกิจ

ภาพรวมของการประกอบธุรกิจของบริษัทฯที่อยู่ในวงการพิมพ์และวงการบรรจุภัณฑ์ที่มีมานาน
ได้มีการพัฒนาเพื่อเพิ่มมูลค่าเพิ่มให้ผลิตภัณฑ์อย่างต่อเนื่อง กลยุทธ์ขององค์กร (Corporate
Strategy) จะคำนึงถึงการควบคุมการเติบโตของธุรกิจอย่างระมัดระวัง
จัดให้โครงสร้างภายในขององค์กรให้มีความคล่องตัว
แบ่งเป็นศูนย์ความรับผิดชอบตามชนิดของผลิตภัณฑ์ (Strategic Business Units)
ให้ผู้ที่มีความชำนาญการเฉพาะด้านรับผิดชอบในการวางแผน ตัดสินใจและควบคุมการปฏิบัติงาน
เพื่อการตัดสินใจที่รวดเร็วและสนองตอบต่อความต้องการของตลาดในแต่ละผลิตภัณฑ์
บริษัทฯยังได้ให้ความสำคัญในเรื่องคุณภาพของผลิตภัณฑ์และบริการหลังการขาย
เพื่อสร้างความเชื่อถือในชื่อเสียงของบริษัทฯ ดังนั้น กลยุทธ์ทางธุรกิจของบริษัทฯ (Business
Strategy) จะมุ่งไปที่ธุรกิจที่บริษัทมีความสามารถในการแข่งขัน

จากการดำเนินงานที่ผ่านมาโดยตลอดที่คงเน้นนโยบายหลักที่ค่อนข้างระมัดระวังในการขยายธุรกิจมิให้มีความเสี่ยงสูง
อยู่ในธุรกิจเดิมโดยโตไปตามตลาด
ซึ่งผลที่ได้รับโดยชัดเจนคือบริษัทฯมิได้ประสบกับปัญหาโดยเฉพาะที่เกี่ยวข้องกับการใช้เงินลงทุนไม่ว่าจากการกู้มากเกินไปหรือการใช้เงินลงทุนผิดประเภท
จึงเป็นโอกาสให้บริษัทฯสร้างสมประสพการณ์ในจุดแข็งที่มีอยู่ในเรื่องการมีความสามารถในการเลือกใช้วัตถุดิบที่มีคุณสมบัติคงค่ามาตราฐานสม่ำเสมอ
ราคาเคลื่อนไหวปกติ สามารถหาสิ่งทดแทนได้ในยามจำเป็น
ให้สอดคล้องกับเทคโนโลยี่หรือเทคนิคการผลิตที่ไม่ซับซ้อนทำให้ต้นทุนต่ำ
ในประเด็นดังกล่าวนี้ทำให้สามารถสร้างความสัมพันธ์ที่ดีได้ในกลุ่มSupply Chainที่เกี่ยวข้องด้วย

ในส่วนด้านการบริหารใช้การบริหารแบบ Lean and Mean
เพื่อความคล่องตัวในยุคที่ต้องลดต้นทุนเพื่อความอยู่รอด
ตามให้ทันในยุคการสื่อสารแบบไร้พรมแดนที่มีการเปลี่ยนแปลงและพัฒนาอย่างไม่หยุดนิ่งที่เกี่ยวกับการจัดเก็บข้อมูล
(Database) การประมวลผลข้อมูลที่ใช้ Information Technology และ Softwareใหม่ๆ
มาโดยตลอดและบริษัทฯได้จัดให้มีการฝึกอบรมพนักงานให้มีทักษะใหม่ๆ เช่น การใช้ประโยชน์จาก
Internet ไม่ว่าทางด้านการหาข้อมูลและการทำการตลาดและการขาย เป็นต้น
ซึ่งถือเป็นการปรับตัวด้านหนึ่งจากหลายๆด้านที่บริษัทฯ ดำเนินการ อีกทั้งยังมีการลงทุนใน MIS
(Management Information System) เป็นการสะท้อนการให้ความสำคัญกับการจัดการข้อมูล
ระบบสารสนเทศให้มีความเพียงพอ เชื่อถือได้ และทันต่อความต้องการ
เพื่อเป็นประโยชน์ต่อกระบวนการตัดสินใจในทุกระดับของการจัดการ

นโยบายการแบ่งการดำเนินงานของบริษัท

แนวทางการประกอบธุรกิจหลักของบริษัทฯยังคงเป็นแนวเดิม
โดยชุดผู้บริหารกลุ่มเดิมที่ทุ่มเทให้กับบริษัทมาต่อเนื่อง
ได้มีการปรับปรุงและเปลี่ยนแปลงการดำเนินธุรกิจบ้างเล็กน้อยเพื่อให้สอดคล้องกับสภาวะการดำเนินธุรกิจที่เปลี่ยนแปลงไป
โดยภาพรวมบริษัทฯที่สำคัญมีดังนี้

1)  บริษัทฯมีวิศัยน์ทัศน์(Vision) ที่จะเป็นผู้ชำนาญด้านบรรจุภัณฑ์และการพิมพ์

2)  หลังจากการร่วมลงทุนกับบริษัทที่ประเทศสาธารณรัฐสังคมนิยมเวียดนาม
    เป็นโรงงานผลิตหลอดยาสีฟันระดับภูมิภาค (Regional Supply)
    เป็นภาพให้เห็นการเปลี่ยนแปลงธุรกิจเดิมด้านหลอดลามิเนตที่สอดคล้องกับความต้องการของกลุ่มบริษัทฯลูกค้าหลักที่ย้ายฐานการผลิตไปจากประเทศไทย
    โดยผลการดำเนินงานที่ผ่านมาเกินเป้าหมายที่วางไว้

3)  บริษัทฯมีความพร้อมชัดเจนที่จะก้าวไปสู่ธุรกิจเป็นผู้ให้บริการและจัดจำหน่ายผลิตภัณฑ์ที่มิได้ผลิตเองซึ่งเดิมมิได้เน้นและมีมูลค่าธุรกิจไม่มากนัก
    โดยจะให้บริการและจัดจำหน่ายทั้งสินค้าที่ผลิตในประเทศและต่างประเทศ

4)  จากที่บริษัทฯได้รับระบบคุณภาพมาตรฐาน ISO 9001 : 2000 ในด้านการผลิตและจำหน่าย
    ผลิตภัณฑ์ฟิล์มฯ และ ผลิตภัณฑ์งานพิมพ์ฉลากกาว
    จึงมุ่งเน้นเป็นผู้นำในการจัดการด้านคุณภาพอย่างต่อเนื่องโดยถือเสมือนเป็นนโยบายการสร้างมาตรฐานเพื่อความพึงพอใจสูงสุดของลูกค้า

โครงสร้างการถือหุ้นในกลุ่มบริษัท

บริษัท สัดส่วนการถือหุ้น

L.S.Pack Company Limited 25

โครงสร้างรายได้ของบริษัท

ตามลักษณะโครงสร้างของบริษัทฯ เนื่องจากบริษัทมีสินค้าหลายตัว ซึ่งสามารถแบ่งกลุ่มของผลิตภัณฑ์
เป็น 4 กลุ่มหลักดังนี้

1.  กลุ่มพลาสติกฟิล์ม ได้แก่Shrinkable O.P.P Film, Cast P.P Film, Metallized
    Film, LLDPE Film เป็นต้น และก็ สามารถแยกได้ตามลักษณะสำคัญคือ สินค้าที่ผลิตเองและ
    สินค้าภายในประเทศและนำเข้าจากต่างประเทศ

2.  กลุ่มบริการการพิมพ์ รวมงานพิมพ์ฉลากกาว(สติกเกอร์) ได้แก่ การพิมพ์บนพลาสติกฟิล์มทั่วไป
    ซึ่งนำไปใช้ทำเป็นซองอ่อนสำหรับบรรจุผลิตภัณฑ์อาหาร การพิมพ์บนฉลากกาวพลาสติก
    กระดาษแบบม้วน สำหรับใช้เป็นฉลากของผลิตภัณฑ์เพื่อติดบนบรรจุภัณฑ์ด้วยเครื่องอัตโนมัติ

3.  กลุ่มหลอดลามิเนต ได้แก่ หลอดบรรจุยาสีฟัน

4.  กลุ่มอื่น ๆ ได้แก่ การบริการงานพิมพ์บนแผ่นฟิล์มเพื่อสามารถบริการลูกค้าได้ครบวงจร

แต่เนื่องจากบริษัทมีการปรับกลยุทธ์ทางการตลาดทำให้โครงสร้างรายได้เปลี่ยนแปลงตาม
เช่นรายได้ที่ได้จากผลิตภัณฑ์หลอดลามิเนทลดลง เนื่องจากสาเหตุตามที่ได้เรียนชี้แจงไปข้างต้น
และรายได้จากผลิตภัณฑ์จากงานพิมพ์ฉลากกาวที่เพิ่มขึ้น
ดังนั้นในปีนี้จึงมีการปรับรูปแบบรายงานโครงสร้างรายได้ในปัจจุบัน

รายได้ที่เกิดจากการขายผลิตภัณฑ์และบริการของบริษัทฯ จากการประกอบธุรกิจในรอบ 3 ปีที่ผ่านมา
มีมูลค่าการจัดจำหน่าย (ล้านบาท) และ สัดส่วนการจัดจำหน่ายเป็นเปอร์เซนต์ ดังนี้

+---------------------------+-------+-------+-------+----+-------+----+
|  ผลิตภัณฑ์/บริการ             | 2546  |       | 2545  |    | 2544  |    |
+---------------------------+-------+-------+-------+----+-------+----+
|                           | ล     | %     | ล     | %  | ล     | %  |
|                           | ้านบาท |       | ้านบาท |    | ้านบาท |    |
+---------------------------+-------+-------+-------+----+-------+----+
| พลาสติกฟิล์ม                 | 3     | 69    | 4     | 77 | 3     | 58 |
|                           | 62.91 |       | 31.09 |    | 27.98 |    |
+---------------------------+-------+-------+-------+----+-------+----+
| บริกา                      | 1     | 21    | 85.13 | 15 | 65.42 | 12 |
| รการพิมพ์(รวมงานพิมพ์ฉลากกาว) | 08.44 |       |       |    |       |    |
+---------------------------+-------+-------+-------+----+-------+----+
| หลอดลามิเนต                | 37.54 | 7     | 32.94 | 6  | 1     | 28 |
|                           |       |       |       |    | 55.00 |    |
+---------------------------+-------+-------+-------+----+-------+----+
| อื่น ๆ                      | 17.20 | 3     | 8.61  | 2  | 14.17 | 2  |
+---------------------------+-------+-------+-------+----+-------+----+
| รวมมูลค่าขาย                | 5     | 100   | 5     | 1  | 5     | 1  |
|                           | 26.09 |       | 57.77 | 00 | 62.57 | 00 |
+---------------------------+-------+-------+-------+----+-------+----+
| อัตราเพิ่ม (ลด) ของมูลค่า      | (     |       | (     |    | 1.88  |    |
|                           | 5.68) |       | 0.85) |    |       |    |
+---------------------------+-------+-------+-------+----+-------+----+

จากโครงสร้างรายได้จากกลุ่มพลาสติกฟิล์ม ซึ่งเป็นธุรกิจเดิมที่ได้ดำเนินการมาดั้งเดิม
ปัจจุบันเพิ่มธุรกิจแบบซื้อมาขายไปซึ่งช่วยให้บริษัทสามารถขยายตลาดไปยังกลุ่มลูกค้าที่หลากหลายและธุรกิจมีความยืดหยุ่นและคล่องตัวมากขึ้น

สำหรับฟิล์มที่ผลิตเองนั้น มีเป้าหมายในการขยายกำลังการผลิต ผลิตภัณฑ์ Metallized Film
เพิ่มขึ้นอีก1,600 ตัน/ปี โดยกลุ่มลูกค้าเป็นตลาดใหม่ในต่างประเทศ

ส่วนรายได้จากกลุ่มบริการการพิมพ์ (รวมงานพิมพ์ฉลากกาว)
สามารถทำรายได้เกินเป้าหมายที่วางไว้ที่18% ของรายได้รวม โดยสามารถทำได้ถึง 21%
ของรายได้รวม เนื่องจากบริษัทฯได้ลงทุนทั้งในด้านเครื่องจักรอุปกรณ์เพื่อสร้าง Competitive
Advantage ในเรื่องเทคนิคการพิมพ์ที่สูงกว่าบริษัทคู่แข่ง

ด้านหลอดลามิเนต ที่มีสัดส่วนลดลง
เนื่องจากลูกค้าหลักรายสำคัญมีการปรับเปลี่ยนนโยบายย้ายฐานการผลิตไปยังประเทศเวียดนาม
ซึ่งบริษัทฯก็สามารถวางแผนการปรับเปลี่ยนนโยบายได้สอดคล้องกับการเปลี่ยนแปลง
โดยการร่วมลงทุนกับบริษัทต่างประเทศจัดตั้งบริษัทในประเทศเวียดนามเพื่อรองรับการเปลี่ยนแปลง
เช่นด้านเครื่องจักรอุปกรณ์บริษัทฯได้ขายเครื่องจักรให้แก่บริษัทไปบางส่วน รวมถึงด้านอัตรากำลังคน

ส่วนกลุ่มผลิตภัณฑ์อื่นๆที่บริษัทมีนโยบายกำหนดไว้ให้เพื่อมีการศึกษา ทดสอบ
และเสาะหาผลิตภัณฑ์ใหม่ๆมารองรับกับการเปลี่ยนแปลงโครงสร้างรายได้หลัก
โดยเป็นการสนับสนุนฐานลูกค้าและสอดรับกับนโยบายระยะยาวต่อไป

จากโครงสร้างรายได้ปี2546แบ่งตามกลุ่มธุรกิจ
พลาสติกฟิล์ม,กลุ่มบริการการพิมพ์(รวมงานพิมพ์ฉลากกาว), และกลุ่มอื่น ๆคือ ประมาณ 69%,
21%, และ10% ตามลำดับ
ซึ่งต่อไปคงจะขึ้นกับความสามารถและความพร้อมของบุคลากรที่มีอยู่โดยถือได้ว่าเป็นปัจจัยภายใน
และปัจจัยภายนอกอื่นๆที่ไม่สามารถควบคุมได้

เป้าหมายการดำเนินธุรกิจ

บริษัทมุ่งหวังสร้างชื่อเสียงทั้งในตลาดฟิล์ม
และงานพิมพ์ฉลากกาว(สติ๊กเกอร์)ให้เป็นที่รู้จักโดยเฉพาะด้านคุณภาพและบริการ ทั้งนี้
โดยมีเป้าหมายในการสร้างความเติบโตให้องค์กรสามารถทำรายได้มากขึ้นเป็น 2 เท่า
ภายในปี2552 ซึ่งในปีที่ผ่านมา บริษัทมีโครงการขยายโรงงานและซื้อเครื่องจักรเพิ่ม
ดังที่กล่าวไว้ในหัวข้อ โครงการในอนาคต
เพื่อเพิ่มกำลังการผลิตและขยายฐานลูกค้าเพื่อให้บรรลุเป้าหมายที่วางไว้
ส่วนในด้านการพัฒนาคุณภาพให้เป็นที่พึงพอใจ
ของลูกค้าบริษัทมีโครงการลงทุนเพิ่มในเครื่องมือและอุปกรณ์ด้านงานวิจัยและพัฒนาเพื่อให้สามารถควบคุมคุณภาพของผลิตภัณฑ์และพัฒนาผลิตภัณฑ์เพื่อความพึงพอใจสูงสุดของลูกค้า
ดังที่กล่าวไว้ในหัวข้อการวิจัยและพัฒนา